ຊາວ​ພຸດຊາດ​ນິຍົມ​ ໃນມຽນມາ ປຸກລະດົມ ​ສະໜັບສະໜູນ ກ່ອນ​ການ​ເລືອກ​ຕັ້ງ
ສະຖານທູດ​ຕ່າງປະ​ເທດ 9 ​ແຫ່ງ ​​ສະ​ແດງ​ຄວາມ​ເປັນ​ຫ່ວງ ​ທີ່​ມີ​ການ​ນຳ​ໃຊ້ ​ສາສະໜາ​ ເປັນ​ເຄື່ອງມື​ ໃນ​ການ​ແບ່ງ​ແຍກ ​ແລະ ການ​ຂັດ​ແຍ້​ງ ​​ລະຫວ່າງ​ລະ​ດູ​ການ​ຫາ​ສຽງ.
ຍັງມີເວລາອີກສາມອາທິດ ກ່ອນຈະຮອດມື້ເລືອກຕັ້ງທີ່ສຳຄັນທີ່ສຸດຂອງ ມຽນມາ, ຊຶ່ງມີຄວາມເປັນຫ່ວງວ່າຈະໃຊ້ສາສະໜາເພື່ອສ້າງຄວາມຢ້ານກົວ ແລະ ເຮັດໃຫ້ຊົນເຜົ່າກຸ່ມນ້ອຍບໍ່ມີຄວາມສຳຄັນ ກຸ່ມສາສະໜາພຸດຊາດນິຍົມ Ma Ba Tha ຊຶ່ງເປັນທີ່ຮູ້ຈັກກັນວ່າຕໍ່ຕ້ານມຸສລິມຂອງພວກເຂົາເຈົ້າ ໄດ້ມີສຽງດັງຂຶ້ນກວ່າເກົ່າ, ເຊິ່ງນຳໄປສູ່ຄວາມເປັນຫ່ວງວ່າ ພວກເຂົາເຈົ້າກໍາລັງຂົ່ມຂູ່ຊົນກຸ່ມນ້ອຍ ມຸສລິມຂອງປະເທດ ຕໍ່ໄປ ພຸດທະສອນ ຈະນຳລາຍລະອຽດເລື້ອງນີ້ມາສະເໜີທ່ານ ມຽນມາ ຈະບໍ່ໄປປ່ອນບັດອອກສຽງຢ່າງໜ້ອຍອີກໜຶ່ງເດືອນ ແຕ່ໃນພິທີດັ່ງກ່າວຢູ່ໃນນະ ຄອນ ຢາງກຸ້ງ ພວກຄູບາຈາກກຸ່ມ Ma Ba Tha ແມ່ນໄດ້ອ້າງເອົາໄຊຊະນະເປັນທີ່ຮຽບ ຮ້ອຍແລ້ວ ຫຼັງຈາກທີ່ໄດ້ມີການແຂ່ງຂັນສີ່ຄັ້ງທີ່ເປັນບັນຫາຖົກຖຽງກັນ ແລະ ກົດໝາຍປົກປ້ອງສາສະໜາທີ່ໄດ້ວາງຂໍ້ຈຳກັດໃໝ່ໆ ຕໍ່ກຸ່ມສາສະໜາສ່ວນນ້ອຍ, ເຊິ່ງຕ້ອງໄດ້ຮັບການຮັບຮອງໂດຍລັດຖະບານສຳລັບການແຕ່ງງານ ລະຫວ່າງຜູ້ທີ່ນັບຖືສາສະໜາຕ່າງກັນ ສະຖານທູດຕ່າງປະເທດ 9 ແຫ່ງໄດ້ສະແດງຄວາມເປັນຫ່ວງທີ່ມີການນຳໃຊ້ສາສະໜາເປັນເຄື່ອງມືຂອງການແບ່ງແຍກ ແລະ ການຂັດແຍ້ງໃນລະຫວ່າງລະດູການຫາສຽງນີ້ ເມື່ອຕົ້ນເດືອນນີ້ຄະນະກຳມາທິການສະຫະພາບເລືອກຕັ້ງໄດ້ປະຕິເສດ ບໍ່ຮັບເອົາຜູ້ສະໝັກຊາວມຸສລິມທັງໝົດສຳລັບການເລືອກຕັ້ງສະພາແຫ່ງຊາດ ຜູ້ສະໝັກ 11 ຄົນໄດ້ຂໍອຸທອນຕໍ່ການຕັດສິນຢ່າງປະສົບຜົນສຳເລັດ, ລວມທັງທ່ານ Khin Maung Cho ຜູ້ທີ່ຈະເຄື່ອນໄຫວໃນຖານະເປັນ ຜູ້ສະໝັກທີ່ບໍ່ສັງກັດພັກໃດ ທ່ານ Khin Maung Cho ກ່າວວ່າ ທ່ານນາງ ອອງ ຊານ ຊູ ຈີ ຈາກພັກສັນນິບາດແຫ່ງຊາດ ເພື່ອປະຊາທິປະໄຕ ກໍບໍ່ມີຜູ້ລົງສະໝັກເປັນຊາວ ມຸສລິມ, ແຕ່ວ່າພັກຂອງທ່ານບໍ່ໄດ້ຕໍ່ຕ້ານກົດໝາຍສາສະໜາໃໝ່, ໄດ້ກ່າວຫາກຸ່ມ Ma Ba Tha ໃນການໃຊ້ສາສະໜາເພື່ອຊັກຈູງການເລືອກຕັ້ງທົ່ວໄປ ບັນດາຜູ້ສັງເກດການ ກ່າວວ່າ ການໂຄສະນາຂອງ ຄູບາ ເບິ່ງຄືວ່າຈະຊ່ວຍພັກທີ່ກຳລັງປົກຄອງປະເທດ ເຊິ່ງໜູນຫຼັງໂດຍທະຫານໃນການປ່ອນບັດ, ແຕ່ກຸ່ມ Ma Ba Tha ໄດ້ປະຕິເສດຕໍ່ຂໍ້ອ້າງດັ່ງກ່າວຢູ່ໃນກອງປະຊຸມຖະແຫຼງຂ່າວ ທ່ານ Ashin Dalwiyedar Siwuntha, ໂຄສົກຂອງກຸ່ມ Ma Ba Tha ກ່າວວ່າ ເຖິງແມ່ນວ່າຈະຮຽກຮ້ອງໃຫ້ມີສັນຕິພາບກໍຕາມ, ຂໍ້ຄວາມທີ່ເປັນພື້ນຖານຂອງກຸ່ມ Ma Ba Tha ກໍແມ່ນວ່າ ສາສະໜາພຸດຍັງຄົງຕົກຢູ່ໃນໄພຂົ່ມຂູ່ຢູ່ ທັງທີ່ວ່າມີປະຊາຊົນ 90 ເປີເຊັນ ແມ່ນນັບຖືສາສະໜາພຸດກໍຕາມ, ການກ່າວອ້າງນັ້ນປາກົດວ່າຈະມີຜູ້ຮັບຟັງຢູ່ ແຕ່ມັນກໍຍັງ ບໍຈະແຈ້ງເທື່ອວ່າ ການເອົາສາສະໜາມາເປັນເຄື່ອງໂຄສະນາທາງການເມືອງຈະມີຄວາມໝາຍແນວໃດໃນໄລຍະຍາວສຳລັບພວກສາສະໜາກຸ່ມນ້ອຍຕ່າງໆຂອງ ມຽນມາ ແລະ ລະບອບປະຊາທິປະໄຕທີ່ບອບບາງຂອງປະເທດ